Mjög erfitt er að segja til um hver er stærsti einstaki harði diskurinn , þar sem stöðug þróun er á þessu sviði . Dæmigerður RAID skápur er meira en 300 GB en með því að tengja marga saman þá fæst gífurlegt geymslupláss , samanber svar sama höfundar við spurningunni um öflugustu tölvu í heimi . Eins og sjá má á meðfylgjandi mynd er diskurinn ekki mjög stór , peningurinn á myndinni er 25 centa peningur sem er svipaður á stærð og fimmkall [ Minnsti harði diskurinn 22. júlí 2010 er aðeins tvö grömm og um tveir sentímetrar ( sjá mynd til hægri ) og getur geymt 8 GB ] . Þess má geta til að lýsa þróuninni í hörðum diskum að IBM kynnti fyrsta gígabæta harðdiskinn árið 1980 . Hann var á stærð við stóran ísskáp , um 250 kg að þyngd og kostaði um 40000 Bandaríkjadali . Míkródrifið er hins vegar minna en eldspýtnabréf , vegur minna en 30 g og kemur til með kosta innan við 500 dali .